QH เปิดตัว”เดอะทรัสต์ ราชพฤกษ์-รัตนาธิเบศร์”ยอดขาย 2 วันพุ่ง 100 ลบ.
QH เปิดตัว"เดอะทรัสต์ ราชพฤกษ์-รัตนาธิเบศร์"ยอดขาย 2 วันพุ่ง 100 ลบ.
28 ม.ค. 2559

นายไพโรจน์ วัฒนวโรดม กรรมการผู้จัดการบริษัท เดอะ คอนฟิเด้นซ์ จำกัด และผู้ช่วยกรรมการผู้จัดการอาวุโส บริษัท ควอลิตี้เฮ้าส์ จำกัด (มหาชน) หรือ QH เปิดเผยวว่า  บริษัท เดอะ คอนฟิเด้นซ์ จำกัด บริษัทย่อยในเครือ QH เปิดตัวโครงการใหม่เพิ่มอีก 1 โครงการแนวราบ ในทำเลราชพฤกษ์ คือ “โครงการเดอะทรัสต์ ราชพฤกษ์-รัตนาธิเบศร์”  มีมูลค่าโครงการประมาณ 830 ล้านบาท  จำนวนรวมทั้งสิ้น 224 ยูนิต โดยการเปิดขาย 2 วันมียอดจอง 100 ล้านบาท
 “ในปี 59 บริษัทยังคงมุ่งมั่นที่จะเดินหน้าพัฒนาโครงการที่อยู่อาศัยที่ครอบคลุมในทุกประเภทที่อยู่อาศัย ไม่ว่าจะเป็น คอนโดมิเนียม บ้านเดี่ยว บ้านแฝด ทาวน์โฮม โดยที่ผ่านมาแต่ละโครงการของเราได้รับการตอบรับที่ดีเป็นอย่างยิ่ง ซึ่งเป็นผลมาจากมาตรฐานการทำงานของบริษัท โดยก่อนที่จะเลือกพัฒนาโครงการในพื้นที่ใดๆก็ตาม เราได้ทำการศึกษาความเป็นไปได้ของทำเล และสำรวจความต้องการของลูกค้า เพื่อที่จะเลือกสินค้าที่เหมาะสมในทำเลนั้นๆ รวมถึงการใส่ใจในเรื่องของคุณภาพของการพัฒนาโครงการ ภายใต้มาตรฐานของควอลิตี้เฮ้าส์”นายไพโรจน์ กล่าว
 